આજે રંગોનો પ્રેક્ટિકલ ઉપયોગ ઘણો મહત્ત્વનો છે. આજે મોટી હોસ્પિટલમાં દાખલ થતાં જ ફ્લૉર પર વિવિધ રંગની લાઇનો બનાવેલી જોવા મળે છે જે ઘણી વ્યવહારુ હોય છે. દાખલા તરીકે, લીલી રેખાને અનુસરો તો તમે કોઈને પૂછ્યા વગર એક્સ-રે રૂમમાં જઈ શકો. રૂપલબહેન કહે છે, “મેટ્રો રેલવેમાં પણ વિવિધ રંગના પટ્ટાથી સ્થાન બતાવવાના નિર્ધારિત આંતરરાષ્ટ્રીય ધોરણો છે. વૈશ્વિક પ્રવાસીઓને કંઈ બધા દેશની ભાષા ન આવડતી હોય ત્યારે આંતરરાષ્ટ્રીય શહેરોમાં આવતા પ્રવાસીઓ કોઈની મદદ વગર રંગોના પટ્ટાની મદદથી ગંતવ્યસ્થળે પહોંચી શકે છે.”